**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

 Rīga, Brīvības iela 55, 506.telpa, plkst.15:00

Rīgā, 2015. gada 27.oktobrī Nr.12

Sēdi vada: Elīna Rožulapa - padomes vadītāja;

Sēdē piedalās

padomes locekļi: Kaspars Bondars; Zigmārs Brunavs; Normunds Grinbergs; Ināra Laube; Gints Miķelsons; Jurijs Spiridonovs; Mārtiņš Straume; Jānis Libkovskis; Jānis Šiliņš; Leonīds Jākabsons; Gunārs Valinks;

Jānis Uzulēns – BDCC; Jānis Klismets – TIA.

Uzaicinātās

personas: Renārs Špade – Ekonomikas ministrijas (EM) Būvniecības politikas nodaļas vadītājs;

 Pēteris Druķis – BVKB direktors;

Budahs Mārtiņš Inženierkomunikāciju turētāju sadarbības padome;

Zaiga Lūciņa - Latvijas Dzelzceļnieku biedrības Sertifikācijas centra izpilddirektore;

Pēteris Drunis - Latvijas Dzelzceļnieku biedrība;

Līga Gaile – Izglītības un zinātnes ministrija;

Dunskis Mārtiņš - Latvijas Celtnieku arodbiedrība

Soida Santa – EM Sistēmu pārvaldības nodaļas vadītāja;

Brigita Ķirule-Vīksne – EM Būvniecības politikas nodaļas vecākā eksperte;

Sēdē nepiedalās

padomes locekļi: Valdis Birkavs; Jānis Rāzna; Pēteris Dzirkals; Ivars Geidāns; Aldis Lapiņš; Ingūna Urtāne; Jurijs Strods; Tālivaldis Vectirāns.

Protokolē: Inese Rostoka – EM Būvniecības politikas nodaļas vecākā eksperte

Darba kārtība:

1. Latvijas dzelzeļnieku biedrības speciālistu sertifikācijas kārtība un eksāmena tēmas (Z.Lūciņa).

1. Būvniecības informatīvās sistēmas (BIS) aktuālais stāvoklis un attīstības perspektīvas (Ekonomikas ministrija).
2. Informācija par Latvijas Būvniecības padomes (LBP) darba grupās paveikto un sasniegtajiem rezultātiem un ieteikumu turpmākajam darbam:

3.1. darba grupa par priekšlikumu izstrādi Publiskā iepirkuma likumam (E.Rožulapa);

3.2. darba grupa kritēriju izstrādei Būvkomersantu nodevas aprēķināšanai (N.Grinbergs);

3.3. darba grupa Būvkomersantu klasifikācijas izstrādāšanai.

3.4. informācija par Būvinženiera profesijas standarta virzību (M.Straume);

3.5. par Publiskā iepirkuma likuma 48 (1') panta piemērošanu - reālā situācija (pieprasījums Finanšu ministrijai un Iepirkumu uzraudzības birojam.

1. Pārskata par Latvijas Būvniecības padomes darbu (projekts) (Ekonomikas ministrija).
2. Citi jautājumi:
	1. . par Būvniecības valsts kontroles birojakompetences paplašināšanas nepieciešamību;
	2. . Grozījumi Būvkomersantu reģistrācijas noteikumos (MK 25.02.2014. not.Nr.116);
	3. . Informācija par Latvijas Būvniecības padomes jaunā sastāva izveidošanu un vēlēšanām.

|  |  |  |
| --- | --- | --- |
|  | Sēdi sāk 15:05 |  |

**1.§**

**Latvijas Dzelzeļnieku biedrības speciālistu sertifikācijas kārtība un eksāmena tēmas**

--------------------------------------------------------------------------------------------------

**Ziņo:** Z.Lūciņa

Informē par sagatavoto būvspeciālistu kompetences novērtēšanas un tālākizglītošanās kārtību. Tā būtiski neatšķirās no iepriekšējās. Eksaminācija notiek jautājumu un pārrunu veidā nav izstrādāti testa jautājumi.

**Nolemj:** Pieņemt informāciju zināšanai un kopumā atbalstīt Latvijas dzelzceļnieku biedrības izstrādāto būvspeciālistu kompetences novērtēšanas un tālākizglītošanās kārtību.

**2.§**

**Būvniecības informatīvās sistēmas (BIS) aktuālais stāvoklis un attīstības perspektīvas**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ziņo:** J.Spiridonovs

Informē par ESF projekta „Būvniecības informācijas sistēmas izstrādes” aktuālais status (prezentācija), norādot to, ka projekts jāpabeidz līdz gada beigām.

Projekta ietvaros pašvaldību būvvaldēs ir beigušās lietotāju apmācības darbam BIS produkcijas vidē, bet plānots apmācības turpināt no budžeta līdzekļiem.

Ir noslēgti 35 sadarbības līgumi par BIS lietošanu produkcijas vidē, 14 būvvaldes jau to lieto.

Pēc projekta noslēgšanas BIS, sākot ar 2016.gadu plānots noslēgt BIS uzturēšanas līgumu, kam līdzekļi budžetā ir paredzēti.

**Nolemj:** Pieņemt informāciju zināšanai

.

**3.§**

**Informācija par Latvijas Būvniecības padomes (LBP) darba grupās paveikto un sasniegtajiem rezultātiem un ieteikumu turpmākajam darbam**

--------------------------------------------------------------------------------------------------

**3.1. darba grupa par priekšlikumu izstrādi Publiskā iepirkuma likumam** ;

**Ziņo:** E.Rožulapa

Tika izveidota darba grupa, sagatavoti priekšlikumi Publiskā iepirkuma likuma projektam. Priekšlikumi tika izsūtīti padomes locekļiem izvērtēšanai. Tā kā iebildumi vai papildinājumi netika saņemti, tad priekšlikumi tika iesniegti Finanšu ministrijā darba grupai. Bija panākts atbalsts atsevišķu MK noteikumu izdošanai iepirkumiem būvniecībā.

Ekonomikas ministrijas viedoklis: atsevišķi noteikumi nav nepieciešami, bet likumā jāparedz deleģējums sasaistīts ar būvkomersantu klasifikāciju un jānosaka standarta līgumi iepirkumiem būvniecībā.

**Nolemj:** 1. Pieņemt informācijuzināšanai.

2. Būvniecības padomei pieprasīt informāciju Finanšu ministrijai un Iepirkumu uzraudzības birojam, par to vai un kā praktiski ir pielietots Publiskā iepirkuma likuma 48(1’) pants.

**3.2. darba grupa kritēriju izstrādei Būvkomersantu nodevas aprēķināšanai**

**Ziņo:** N.Grinbergs

Darba grupā izstrādāja priekšlikumu, bet padome nolēma būvkomersantu nodevu saistīt ar būvkomersantu klasifikāciju. Padome atbalstīja nodevas aprēķināšanu no būvkomersanta kopējā apgrozījumam būvniecībā.

**Nolemj:** Pieņemt informāciju zināšanai.

**3.3. Par bezmaksas piekļuvi būvniecības standartiem.**

**Ziņo:** J.Spiridonovs

Standartizācijas birojs (LVS) sadarbībā ar Ekonomikas ministriju (EM) piedāvā **Būvkomersantu reģistrā reģistrētajiem uzņēmumiem pakalpojumu** Standartu lasītava **– attālinātu piekļuvi vairāk nekā 3000 būvniecības standartiem no š.g. 1. novembra līdz 2016. gada 15. februārim bez maksas.**

**J.Spiridonovs** informē, par Ekonomikas ministrijas noslēgto līgumu attiecībā uz piekļuvi standartiem un piekļuves nodrošināšanas izmaksām, kas finansiāli nevar tikt nosegtas no būvkomersantu nodevas. Pēc bezmaksas piekļuves laika beigām tiks analizēta būvnieku interese, lai plānotu turpmāko rīcību.

**Nolemj:** Iesniegt priekšlikumus Ekonomikas ministrijai par katras organizācijas redzējumu būvkomersantu nodevas izlietojuma.

**3.4. darba grupa Būvkomersantu klasifikācijas izstrādāšanai;**

**Ziņo:** R.Špade

Darba grupa ir aktīvi strādājusi pie Būvkomersantu klasifikācijas noteikumu izstrādes. Būvkomersantu klasifikācijas noteikumi, ir ievietoti Ekonomikas ministrijas mājas lapā sabiedriskajai apspriešanai, tad tiks precizēti un iesniegti Valsts sekretāru sanāksmē izsludināšanai.

Nepieciešams Būvniecības padomes balsojums par kritērija “nozares apbalvojums” iekļaušanu būvkomersantu klasifikācijā un jāizlemj, kādi apbalvojumi tiks ņemti vērā.

**Nolemj:** Virzīt noteikumu projektu bez būtiskām izmaiņām, vienu gadu veikt noteikumu “testēšanu” darbībā, tad veikt nepieciešamās izmaiņas. LBP atgriezties pie šī jautājuma 2016.gada oktobra beigās.

**3.5. informācija par Būvinženiera profesijas standarta virzību;**

 **Ziņo:** M.Straume

Būvinženiera profesijas standarts ir izstrādāts un 18.05.2015. apstiprināts Būvniecības padomes sēdē. Standarts pārsūtīts Izglītības un zinātnes ministrijai. Standarta virzība stāv uz vietas, nav atbildes.

 Būvinženieru izglītības programme uzņēmās izstrādāt Studentu padome, rezultāta šobrīd nav.

**Nolemj:** Izstrādātājiem virzīt būvinženiera profesijas standarta projektu un iesniegt to pēc piederības Labklājības ministrijā.

**4.§**

**Ekonomikas ministrijas sagatavotais “Pārskats par Latvijas Būvniecības padomes darbu” (projekts)**

­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ziņo:** E.Rožulapa

Padomei nav iebildumu par Ekonomikas ministrijas sagatavoto pārskatu. Tiek izvērtēta papildus sagatavotā tabula par Latvijas Būvniecības padomē izskatītajiem jautājumiem, uzdotajiem uzdevumiem un pieņemtajiem lēmumiem 2014./2015. gadā.

**J.Spiridonovs** iesaka nākamajam padomes sastāvam precīzāk formulēt lēmumus, vairāk vērsties pret citām iestādēm, aicināt uz padomi tās amatpersonas un būvspeciālisti, kuru teiktais vai rīcība neapmierina padomi. Iesaka sagatavot LBP veidlapas.

**Nolemj:** Atbalstīt Ekonomikas ministrijas sagatavoto “Pārskatu par Latvijas Būvniecības padomes darbu” un pievienot papildus sagatavoto tabulu par padomes lēmumu izpildi.

**5.§**

**Citi jautājumi**

--------------------------------------------------------------------------------------------------

* 1. **par Būvniecības valsts kontroles biroja (BVKB) kompetences paplašināšanas nepieciešamību;**

Padomes locekļi elektroniski pauda savu viedokli par BVKB priekšlikumiem biroja kompetences paplašināšanai:

1. papildus Būvniecības jomas pirmstiesas strīdu risināšanai, iestādei būtu jāpiešķir arī tiesības izmeklēt būvniecības avāriju un nelaimes gadījumu cēloņus;
2. iestādei jāpiešķir tiesības ierosināt un izskatīt administratīvā pārkāpuma lietas par konstatētajiem būvniecības noteikumu pārkāpumiem;
3. lai panāktu būvniecības uzraudzības centralizāciju, noteikt Biroju kā būvvalžu augstāko iestādi Administratīvā procesa likumā izpratnē, attiecīgi visu būvvalžu pieņemto lēmumu tiesiskums tiktu izvērtēts vienā iestādē;
4. sniegtu metodisku palīdzību valsts un pašvaldības iestādēm būvniecības normatīvo aktu piemērošanā (Būvniecības likuma 6.1 panta pirmās daļas 6. punktu attiecināt ne vien uz Biroja kompetenci, bet uz visu būvniecības jomu).

**P.Druķis** lūdz, biroja funkciju paplašināšanai, veltīt atsevišķu padomes sēdi.

Padome atbalsta balsojot - biroja kompetenču paplašināšanu iespējā novērst konstatētus pārkāpumus, papildinot Būvniecības likuma 18.pantu ar biroja tiesībām piemērot administratīvo sodu. Balsošanā piedalās 12 padomes locekļi.

Balsojums “par”- vienbalsīgi

Padome neatbalsta balsojot –nepieciešamību mainīt Būvniecības likuma 6. 1 panta pirmās daļas 6.punkta redakciju par metodiskās palīdzības nodrošināšanu**.** Balsošanā piedalās 12 padomes locekļi.

Balsojums “pret”- vienbalsīgi.

**Nolemj:** 1. Atbalstīt priekšlikumu, piešķirt birojam, atbilstoši tā kompetencei, tiesības piemērot administratīvo sodu;

2. Neatbalstīt Būvniecības likuma 6. 1 panta pirmās daļas 6.punkta redakcijas, par metodiskās palīdzības nodrošināšanu, izmaiņas nepieciešamību;

3. Jautājumu par BVKB darbību Būvniecības padomei skatīt jaunajā sastāvā atsevišķā sēdē.

**5.2. Grozījumi Būvkomersantu reģistrācijas noteikumos** (MK 25.02.2014. not.Nr.116);

Priekšlikums grozīt noteikumu 5.punktu Komersants var pretendēt uz reģistrāciju reģistrā, ja tā nodarbinātais būvspeciālists vienlaikus kā būvspeciālists nav darba tiesiskajās attiecībās ar citiem komersantiem, iepriekš noteikto vēl divu vietā.

**Nolemj:** Priekšlikumu neatbalstīt.

* 1. **Informācija par Latvijas Būvniecības padomes jaunā sastāva izveidošanu un vēlēšanām.**

**Nolemj:** Pieņemt informāciju zināšanai.

Sēdi slēdz 17:50

Sēdes vadītāja E.Rožulapa

Protokolēja I.Rostoka